Newsgroup: italia.trieste.discussioni
Titolo: riflesioni ambientali...

Mule e muli...
stavo rifletend sui casini che i sta fazendo col eletrosmog...e el darghe a
TUTI I COSTI colpe che magari no se dito che ghe sia, ogetivamente, vaben
che semo soto elezioni, pero' mi me scominzia a spuzar zerte robe....
Ve vojo esprimer el Mau sospeto.....
Ve ricorde' de Cernobyl ?
Bon, iera el 1986, mi gavevo de sposarme e iero ciapa' a far el murador,
pero' un dopopranzo semo andai come mone e qusi inconsci a far un giro a
Aquileia, mi che me piasi le robe archeologiche e anca quele fotografiche me
iero porta' drio l'atrezatura e gavevo fato do' rolini....svilupai i iera
vignudi tuti do' sora esposti, e a vardar ben la pelicol gaveva una grana de
far paura...e la machina iera aposto e mi anca !
Savemo cosa che fa i ragi x ale lastre fotografiche..grazie a 
m.me
Coury........
La fisica insegna che i lementi radioativi del tipo che iera rivadi su TUTA
l'Europa ga tempi de dimezamento (quindi i dimeza la radioativita') sai piu'
longhi de 15 anni....savemo anca che la radioativita' provoca cancri e
leucemie....
Forsi guardando i numeri dei casi de ste do malatie nei ani, fazendo un
studio serio, se poderia veder che incremento, se incremento ghe xe sta, se
riferibile a quei periodi.
Un esempio, no per specular sui casi dei fioi malai a roma (mia mama xe
morta de cancro, le mie zie anca, mio nono per sora, go avu' due amici morti
de leucemia (xe vero conoso anca tanta gente...) per cui no me permeteria
mai), pero', se fusi veramente la radio vaticana, che xe la me par de 70
anni, anno piu' anno meno, ghe doveria eser una quantita' costante de casi,
in tanto tempo, visto el numero dei fioi residenti ecc ecc...se inveze, come
temo, l'insorgenza xe solo recente, alora ghe xe qualcosa che i ne
scondi....e dato el polveron che ga sai de fomentado, ragion de piu'...
Tra l'altro, tecnicamente parlando, i trasmetitori veci a onde medie e
curte, no iera miga meno potenti de quei de adeso...anzi, i  iera meno
eficenti e piu' sporchi, per cui per iradiar a parita' de livel con quei
moderni ghe voleva piu' chilowatt e se mandava in aria sai piu' frequenze
del voluto e necesario, chi che mastiga un poco de radio sa de cosa che
parlo...inutile che me slongo sul particolar....
Bisognasi secondo mi zercar meio, no volesi, ma se fusi inquinade le falde
de soto de elementi radioativi, no forti, ma costanti, sempre, giorno e
note....
Mi go sai paura che sia una roba del genere....de quela volta xe tuto zito,
i disi soto controlo....ma de chi ? de cosa?..co quela roba se deposita per
cavarla via bisognasi scavar el teren...mi no me risulta che i lo gabi
fato.....
Diseme voi cosa che pense'...mi no go el gayger a casa...ma me sa che me lo
faro'....
W l'A.
M.(Mau)

no lo gavevo ancora visto....
pero' deso vardelo anche voi...
http://www.lastampa.it/Rubriche/Ultima/Rubriche/lst/tts/799.htm
e no xe l'unico...
W.l'A
M.(Mau)

 che semo soto elezioni, pero' mi me scominzia a spuzar zerte robe....
gnanche mi capisso sai, ma prima no i vol le antene ma po tuti vol el
telefonin che funziona. Come la metemo? nissun vol le antene, ma tuti vol la
television.
Anche mi go l'impression che dopo Cernobil xe aumentadi i cancri e ogi legio
che Bush vol far altre centrali nucleari ( per fortuna a casa de lori!): ma
no i xe batudi de petrolio?Insoma, gavemo un mondo che se volemo che el
funzioni bisogna inquinar. Semo pronti a rinunciar a zerte robe se volemo un
poco piů de pulizia ( e salute?)
O forsi solo adesso capimo tante robe che una volta no se se acorzeva.
--
Elisabetta Marcovich
Trieste

 O forsi solo adesso capimo tante robe che una volta no se se acorzeva.
Disemo che Cernobil più de una centrale iera una scovazzera mal serada . Se
te guardi i schemi de costruzion te se rendi conto che iera fatta senza
tegnir in minimo conto l'eventualità de un esplosion.
In particolare podemo dir che le tecnologie atomiche ga gavù bisogno de 50
anni per diventar sicure , ghe volessi anzi ricominciar con l'atomico , ma
con controlli severi sui progetti de costruzion.
Fa impression le radiazioni , ma de amianto (che iera nei freni de tutte el
auto per 40 anni) e porcherie semo pieni .
Ad oggi podemo dir che i maggiori danni li ga fatti carbon e petrolio.
Pasqua allegra a tutti